আমাজন অববাহিকা

[থাম্ব|আমাজন নদী অববাহিকা (এই মানচিত্রে চিহ্নিত না থাকা দক্ষিণ [গায়ানা অঞ্চল|গায়ানা অববাহিকার একটি অংশ।)]]
**আমাজন অববাহিকা** হলো দক্ষিণ আমেরিকার সেই অংশ যেখানকার পানি আমাজন নদী এবং এর উপনদীগুলোর মাধ্যমে নিষ্কাশিত হয়। আমাজন নিষ্কাশন অববাহিকা প্রায় ৭,০০০,০০০ বর্গ কিলোমিটার (২,৭০০,০০০ বর্গ মাইল), বা দক্ষিণ আমেরিকা মহাদেশের প্রায় ৩৫.৫ শতাংশ এলাকা জুড়ে বিস্তৃত। এটি বলিভিয়া, ব্রাজিল, কলম্বিয়া, ইকুয়েডর, গায়ানা, পেরু, সুরিনাম এবং ভেনিজুয়েলার পাশাপাশি ফরাসি গায়ানার ভূখণ্ডে অবস্থিত।

অববাহিকার বেশিরভাগ অংশ আমাজন অতিবৃষ্টি অরণ্য দ্বারা আচ্ছাদিত, যা আমাজোনিয়া নামেও পরিচিত। ৬ মিলিয়ন বর্গ কিলোমিটার (২.৩ মিলিয়ন বর্গ মাইল) এলাকা জুড়ে ঘন ক্রান্তীয় বন রয়েছে, যা বিশ্বের বৃহত্তম অতিবৃষ্টি অরণ্য।

## ভূগোল
থাম্ব|আমাজন নদীর মুখ
আমাজন নদী এর প্রধান উপনদী মারানিয়োন নদী এবং পেরুতে আপুরিম্যাক নদী নিয়ে অববাহিকার পশ্চিমে আন্দিজ পর্বতমালা থেকে শুরু হয়েছে। আমাজন জলাবিভাজিকার সর্বোচ্চ বিন্দু হলো ইয়েরুপাজার দ্বিতীয় বৃহত্তম শৃঙ্গ, যার উচ্চতা ৬,৬৩৫ মিটার (২১,৭৬৯ ফুট)।
[থাম্ব|[মানাউশ|মানাউশের কাছে আমাজন অতিবৃষ্টি অরণ্যের আকাশ হতে তোলা দৃশ্য]]
আমাজন নদী অববাহিকা দক্ষিণ আমেরিকার সমগ্র মধ্য এবং পূর্ব অঞ্চল দখল করে আছে, যা আন্দিজ পর্বতমালার পূর্বে অবস্থিত এবং উত্তরে গায়ানা মালভূমি থেকে দক্ষিণে ব্রাজিলিয়ান মালভূমি পর্যন্ত বিস্তৃত।

আটলান্টিক মহাসাগরে পতিত হওয়ার আগে প্রায় ৬,৪০০ কিলোমিটার (৪,০০০ মাইল) দৈর্ঘ্যের এই নদীটি বিশ্বের দীর্ঘতম দুটি নদীর মধ্যে একটি। বিজ্ঞানীদের একটি দল দাবি করেছে যে আমাজন নীল নদের চেয়ে দীর্ঘ, তবে এর সঠিক দৈর্ঘ্য নিয়ে বিতর্ক অব্যাহত রয়েছে।
[থাম্ব|[আন্তর্জাতিক মহাকাশ স্টেশন|আইএসএস হতে দৃশ্যমান আমাজন অববাহিকা]]
আমাজন নদী ব্যবস্থা যেকোনো নদী ব্যবস্থার মধ্যে সবচেয়ে বেশি জল পরিবহন করে, যা নদী দ্বারা সমুদ্রে প্রবাহিত মোট জলের প্রায় ২০%। গবাদিপশুর খামার এবং সয়াবিক ক্ষেতের বৃদ্ধির কারণে আমাজনের কিছু অতিবৃষ্টি অরণ্য উজাড় করা হয়েছে। আন্দিজ পর্বতমালা তৈরি হওয়ার আগে পর্যন্ত আমাজন অববাহিকা পশ্চিমে প্রশান্ত মহাসাগরে প্রবাহিত হত, যার ফলে অববাহিকাটি পূর্ব দিকে আটলান্টিক মহাসাগরের দিকে প্রবাহিত হত।

রাজনৈতিকভাবে অববাহিকাটি পেরুভিয়ান আমাজোনিয়া, ব্রাজিলের আমাজোনিয়া লিগ্যাল, কলম্বিয়ার আমাজন প্রাকৃতিক অঞ্চল, আমাজোনাস (ভেনিজুয়েলার রাজ্য) এবং বলিভিয়া ও ইকুয়েডরের কিছু অংশে বিভক্ত।

## উদ্ভিদ জীবন
উদ্ভিদের বৃদ্ধি বেশ ঘন, প্রচুর বৃষ্টিপাত এবং ঘন ও বিস্তৃত চিরহরিৎ ও শঙ্কুযুক্ত বনের কারণে এর প্রাণীজগতের বৈচিত্র্য তুলনামূলকভাবে বেশি। উদ্ভিদের ঘন ছাউনির কারণে মাটিতে খুব কম সূর্যালোক পৌঁছায়। মাটি অন্ধকার এবং স্যাঁতস্যাঁতে থাকে এবং এখানে কেবল ছায়া-সহনশীল গাছপালা জন্মে। অর্কিড এবং ব্রোমেলিয়াডগুলো সূর্যালোকের কাছাকাছি যাওয়ার জন্য বৃক্ষ ও অন্যান্য গাছপালা ব্যবহার করে। তারা পরজীবী হিসেবে নয় বরং পরাশ্রয়ী উদ্ভিদ হিসেবে বায়বীয় শিকড়সহ ডাল ও গাছের গুড়িতে ঝুলন্ত অবস্থায় জন্মায়। আমাজনে বসবাসকারী গ্রীষ্মমণ্ডলীয় গাছের প্রজাতির মধ্যে রয়েছে ব্রাজিল নাট, রাবার গাছ এবং আসাই পাম। প্রতি বছর আটলান্টিক অতিক্রম করে আসা দশ মিলিয়ন টন সাহারান ধুলোর কারণে অববাহিকার সবুজ উদ্ভিদের অস্তিত্ব সম্ভব হয়েছে।

## বন্যপ্রাণী

### স্তন্যপায়ী প্রাণী
আমাজনে ১,৪০০ টিরও বেশি প্রজাতির স্তন্যপায়ী প্রাণী পাওয়া যায়, যার বেশিরভাগই বাদুড় এবং ইঁদুরের প্রজাতি। এর বৃহত্তর স্তন্যপায়ী প্রাণীর মধ্যে রয়েছে জাগুয়ার, চিতা জাতীয় বিড়াল, ক্যাপিবারা, পুমা, দক্ষিণ আমেরিকান ট্যাপির এবং সাদা লেজযুক্ত হরিণ।

### পাখি
আমাজন অববাহিকায় প্রায় ১,৫০০ প্রজাতির পাখি বাস করে। আমাজনের জীববৈচিত্র্য এবং বৈচিত্র্যময় পাখির প্রজাতির সংখ্যা এই আর্দ্র বনে বসবাসকারী বিভিন্ন পাখি পরিবারের সংখ্যা দ্বারা নির্ধারণ করা হয়। এর একটি উদাহরণ কোটিঙ্গা পরিবার, যার মধ্যে গুয়ানান কক-অফ-দ্য-রক অন্তর্ভুক্ত। টুকান এবং হামিংবার্ডের মত পাখিও এখানে পাওয়া যায়। আমাজন নদীর কাদামাটির ঢাল বরাবর শত শত ম্যাকাও পাখি একত্রিত হয়ে জড়ো হওয়ার জন্য বিখ্যাত। পশ্চিম আমাজনে শত শত ম্যাকাও এবং অন্যান্য টিয়া প্রজাতির পাখি বৃষ্টির দিন বাদে প্রায় প্রতিদিনই কাদা (মাটি) খাওয়ার জন্য উন্মুক্ত নদীর তীরে নেমে আসে।

### সরীসৃপ
সবুজ অ্যানাকোন্ডা আমাজনের অগভীর জলে বাস করে এবং পান্না গাছের বোয়া ও বোয়া কনস্ট্রিক্টর আমাজনের গাছের শীর্ষে বাস করে।

অনেক সরীসৃপ প্রজাতি অবৈধভাবে সংগ্রহ এবং আন্তর্জাতিক পোষা প্রাণী ব্যবসার জন্য রপ্তানি করা হয়। মাদক, হীরা এবং অস্ত্রের পরে চোরাচালান বাণিজ্যে জীবন্ত প্রাণী চতুর্থ বৃহত্তম পণ্য।

### উভচর প্রাণী
১,৫০০ টিরও বেশি প্রজাতির উভচর প্রাণী আমাজনে সাঁতার কাটে এবং পাওয়া যায়। নাতিশীতোঞ্চ ব্যাঙ, যা বেশিরভাগই জলের কাছাকাছি আবাসস্থলে সীমাবদ্ধ, তার বিপরীতে, গ্রীষ্মমণ্ডলীয় ব্যাঙ গাছে সবচেয়ে বেশি পাওয়া যায় এবং বনের তলায় জলাশয়ের কাছে তুলনামূলকভাবে খুব কম পাওয়া যায়। এই ঘটনার কারণ বেশ সহজ: ব্যাঙদের সর্বদা তাদের ত্বক আর্দ্র রাখতে হয় কারণ তাদের শ্বাস-প্রশ্বাসের প্রায় অর্ধেক তাদের ত্বকের মাধ্যমে সম্পন্ন হয়। অতিবৃষ্টি অরণ্যের উচ্চ আর্দ্রতা এবং ঘন ঘন বৃষ্টিপাত গ্রীষ্মমণ্ডলীয় ব্যাঙগুলোকে গাছে স্থানান্তরিত করার এবং অতিবৃষ্টি অরণ্যের জলের অনেক শিকারী প্রাণীর হাত থেকে বাঁচতে অসীম স্বাধীনতা দেয়। নাতিশীতোঞ্চ এবং গ্রীষ্মমণ্ডলীয় ব্যাঙের মধ্যে পার্থক্য তাদের আবাসস্তলের বাইরেও বিস্তৃত।

## তথ্যসূত্র